Foibé (Titanka)

Foibé (starogr: Φοίβη, romanizované: Phoíbē, spojené s φοῖβος phoîbos, „žiarivá") je bohyňa v gréckej mytológii, jednou z prvej generácie Titanov, ktorí boli potomkami Ourana a Gaii.Hésiodos, Teogónia 116-138. Bola babičkou Apolóna a Artemidy a čarodejníckej bohyne Hekaté. Podľa mýtu bola pôvodnou majiteľkou miesta delfskej veštiarne, než ho darovala svojmu vnukovi Apolónovi. Jej meno, ktoré znamená „jasná", dostali aj viaceré mesačné bohyne ako Artemis a neskôr rímske bohyne Luna a Diana, ale samotná Foibé nebola v antickej mytológii považovaná za samostatnú mesačnú bohyňu. 

 Mytológia 
vľavo|náhľad|Fiobé a malý Apolón, John Flaxman.
Jej dcéra Léto bola matkou dvoch bohov, a tak bola Foibé babičkou Apolóna a Artemidy. Mená Phoebe a Phoebus (mužské) začali rímski básnici používať ako synonymá pre Artemis/Dianu, resp. pre Apolóna, ako aj pre Lunu a Sola, mesačnú bohyňu a slnečného boha. Neskoroantický gramatik Servius píše, že „Phoebe je Luna, ako Phoebus je Sol. "Servius, Commentary on Virgil's Aeneid 10.216 Fiobé bola, podobne ako Artemis, rímskymi básnikmi stotožňovaná s rímskou bohyňou mesiaca Dianou.Boyle, S. 147 V mytológii úlohu bohyne mesiaca plnia iné božstvá, keďže jej meno dedia jej vnuci.Gordon MacDonald Kirkwood, A Short Guide to Classical Mythology, S. 88
náhľad|Foibé a Asteria bojujú s obrami, výjav na Pergamonskom oltári.
Podľa prejavu, ktorú Aischylos vložil do úst samotnej delfskej kňažky v Eumenidách, získala Foibé delfskú veštiareň od svojej sestry Themis, ktorá ju sama dostala od ich matky Gaie, a potom ju odovzdala Apolónovi, svojmu vnukovi, ako dar k narodeninám.Aeschylos, Eumenides 1 

Meno Foibé sa objavuje na juhovýchodnom rohu Pergamonského oltára, ktorý zobrazuje gigantomachiu,Picón a Hemingway, S. 47 bojujúcu proti obrovi so zvieracími črtami, podobnému tomu, s ktorým bojuje jej dcéra Léto. Foibé, ktorá má na sebe diadém a veľmi pokrčené šaty, je vyobrazená s horiacou pochodňou a bojuje vedľa svojej druhej dcéry Asterie. 

 V modernej dobe 
Féba, jeden zo Saturnových mesiacov, je pomenovaný po tejto bohyni čoby sestry Krona, gréckeho ekvivalentu Saturna.

Phoebe (tiež písané Phebe) je tiež populárne ženské meno v anglicky hovoriacich krajinách, napríklad: 

 Phoebe Bridgersová – americká speváčka a skladateľka,
 Phoebe Catesová – bývalá americká herečka,
 Phoebe Dynevorová – britská herečka,
 Phoebe Tonkinová – austrálska herečka a modelka,
 Phoebe Waller-Bridgeová – britská herečka, scenáristka a producentka,
 Phoebe Buffatová – fiktívna postava zo seriálu Priatelia.

 Rodostrom 

 Referencie 

 Zdroj 

Kategória:Grécke bohyne
Kategória:Titani